Көк-кат

Көк-кат (, ) – колдуунда аргага өзер, бедии 20-80 см чедир, бүрүлери дүжүп каар, көк азы ак-көк өңнүг кат чимиштерлиг чадаң ыяш. Кат, бүрүлери эм шынарлыг.

 Тодарадылгазы 
Кады борбаксымаар, ак-көк өңнүг, чигирзиг, ажыгзымаар амданныг. Бүрүлери шөйбексимээр төгелчик азы дедир чуурга хевирлиг. Чечектери ак азы йагаан, хензиг.

Өзүп үнүп турар черлери: тайга эзимнери, тулааланы берген ыяштар, тарамык үнген аргаларлыг хемнер уну.

Хереглеттинер чүүлдери: каттары, бүрүлерлиг будуктары, чулуу.

Эмнерге белеткээр үези: июль-август.

 Ажыглаары 
Каттарын цинга болгаш дизентерия аарыгларынга удур чүүл кылдыр ажыглаар. 
Бүрүлериниң хандызын (1:10) чүрек аарыгларында ажыглап турар.
Чаа чыгдынган каттарының чулуу – кадыкшылды дадыктырар болгаш чаагай сериидедир суксун,  кадындан варенье, джем, суксуннар кылыр.

 Моол медицинада ажыглап турары 
Моол ады: Нэрс. 

Хереглеттинер чүүлдери: каттары.

Ажыглаары: моол улусчу эмнээшкинде көк-каттың каттарын организмниң ажыл-чорудулгазын хөөн киирер, ниити быжыглаар шынарлыг, кижи назынын узадыр деп санап турар.

 Дөзү 
Серенот Станислав К. "Тыва улусчу эмнээшкин:эм оъттар, үнүштер, чааттар, мөөгүлер; моол, тибет, кыдат улусчу медициналар-биле чергелештирип бижээни". Тываның ном үндүрер чери, 2009. ISBN 5-7655-0636-4

 Демдеглелдер 

К
К